flector a bolesť
Dobrý deň. Viete mi poradiť, s akým liekom proti bolesti by som mohol striedať Flector 50mg aby mi to čo najmenej skodilo a zabralo na bolesti? Flector môžem iba 3x denne a potrebujem vziať niečo kvôli bolesti aj medzi tým. + beriem antb Dalacin C 300mg každých 8h. Ďakujem
Dobrý deň,
ďakujeme za Vašu otázku.
Liek Flector obsahuje liečivo diklofenak, ktorý patrí do skupiny liekov označovaných ako nesteroidové protizápalové liečivá (NSAID). Liek sa používa na úľavu od bolesti, a súčasne zmierňuje prejavy zápalu a znižuje horúčku. Počas podávania lieku Flector sa neodporúča kombinácia s liečivami zo skupiny nesteroidových antiflogistík (ibuprofén, kyselina acetylsalicylová, diklofenak, naproxen), kde je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania.
Vhodnejšou voľbou môže byť liek
Valetol
, ktorý obsahuje propyfenazón, paracetamol a kofeín. Krátkodobé súčasné užívanie je možné, pričom je potrebné zachovávať medzi uvedenými liekmi časový rozostup 4 až 6 hodín.
Prajem pekný zvyšopk dňa.
S pozdravom
Mgr. Emma Halás Haluščíková